CELEX: C2004/262/100
Language: fi
Date: 2004-10-23 00:00:00
Title: Asia T-343/04: Vassilios Tsarnavasin 6.8.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/54
            
         Vassilios Tsarnavasin 6.8.2004 Euroopan yhteisöjen komissiota vastaan nostama kanne
   (Asia T-343/04)
   (2004/C 262/100)
   Oikeudenkäyntikieli: ranska
   Vassilios Tsarnavas, kotipaikka Volos (Kreikka), on nostanut 6.8.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Nicolas Lhoëst, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa arvioinnin tarkastajan 4.10.2003 tekemän päätöksen, jolla ilman muutoksia vahvistetaan kantajaa koskeva lopullinen arviointi ajanjaksolta 1.7.1997—30.6.1999;
            
         
               —
            
            
               kumoaa komission implisiittisen päätöksen, jolla hylätään kantajan henkilöstösääntöjen 90 artiklan 2 kohdan nojalla 30.12.2003 tekemä valitus;
            
         
               —
            
            
               velvoittaa komission maksamaan kantajalle korvauksena henkisestä kärsimyksestä 10 000 euroa;
            
         
               —
            
            
               velvoittaa komission korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut:
   Kantaja riitauttaa arvioinnin tarkastajan tekemän päätöksen, jolla ilman muutoksia vahvistetaan kantajaa koskeva arviointikertomus ajanjaksolta 1997—1999. Kantaja vaatii myös vahingonkorvausta hänelle aiheutuneesta vahingosta.
   Kumoamista koskevan vaatimuksensa osalta kantaja vetoaa seuraaviin kanneperusteisiin:
   
               —
            
            
               lainvastainen menettely
            
         
               —
            
            
               ilmeinen arviointivirhe
            
         
               —
            
            
               perustelematta jättäminen
            
         
               —
            
            
               harkintavallan väärinkäyttö ja henkinen ahdistelu
            
         Korvausvaatimuksensa osalta kantaja väittää, että arviointikertomuksen laatiminen viivästyi lähes neljällä vuodella, mitä hänen mukaansa ei voida mitenkään hyväksyä. Lisäksi kantaja on joutunut henkisen ahdistelun kohteeksi. Kantaja vaatii kaikesta hänelle aiheutuneesta vahingosta korvauksena kohtuulliseksi arvioimansa 10 000 euroa.